ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

 ฐานะการเงินรวมและผลการดำเนินงานรวม

งบแสดงฐานะการเงินรวมและผลการดำเนินงานรวม

ตารางสรุปงบแสดงฐานะการเงินรวม

[] 

ตารางสรุปผลการดำเนินงานแสดงงบกำไรขาดทุนเบ็ดเสร็จรวม

[]

ตารางสรุปงบกระแสเงินสดรวม

[]

อัตราส่วนทางการเงิน

[]

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท ประกันภัยไทยวิวัฒน์ จำกัด
(มหาชน)ได้ให้ความสำคัญต่อหน้าที่และความรับผิดชอบดูแลกิจการบริษัทฯ
ให้เป็นไปตามนโยบายการกำกับดูแลกิจการที่ดี
การกำกับดูแลงบการเงินและสารสนเทศทางการเงินที่ปรากฏในรายงานประจำปี มีข้อมูลที่ถูกต้อง
ครบถ้วน เปิดเผยอย่างเพียงพอ
งบการเงินได้ถือปฏิบัติตามมาตรฐานการบัญชีที่รับรองทั่วไปในประเทศไทยและหลักเกณฑ์ที่เกี่ยวข้องกับซึ่งกำหนดโดยสำนักงานคณะกรรมการกำกับและส่งเสริมการประกอบธุรกิจประกันภัย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวัง
รวมถึงมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินและได้ผ่านการตรวจสอบรับรองจากผู้สอบบัญชีแล้ว

คณะกรรมการบริษัทได้จัดให้มีระบบการบริหารความเสี่ยง ระบบการควบคุมภายใน
การตรวจสอบภายใน และการกำกับดูแลที่มีประสิทธิภาพเหมาะสม
เพื่อให้มั่นใจว่าบริษัทฯมีการบันทึกข้อมูลทางบัญชีที่ถูกต้อง ครบถ้วน และทันเวลา
ตลอดจนสามารถป้องกันความเสี่ยงจากการดำเนินงาน
โดยการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการอิสระผู้ทรงคุณวุฒิที่ไม่เป็นผู้บริหารเป็นผู้กำกับดูแลในเรื่องดังกล่าว

คณะกรรมการบริษัทมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถให้ความมั่นใจอย่างมีเหตุผลต่อความเชื่อถือได้ของงบการเงินของบริษัทฯ ณ วันที่ 31
ธันวาคม พ.ศ. 2560 ซึ่งผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และแสดงความเห็นว่างบการเงินแสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป

15. การวิเคราะห์และคำอธิบายของฝ่ายจัดการ

ผลการดำเนินงาน

ในปี 2560 เปรียบเทียบกับปี 2559 บริษัทมีรายได้จากการรับประกันภัยเพิ่มขึ้น 31.93 ล้านบาท
คิดเป็น 1.18% และมีรายได้จากการลงทุนลดลง 30.62 ล้านบาท คิดเป็น 25.26%
อันเนื่องมาจากสภาวะตลาดหลักทรัพย์แห่งประเทศไทย ในปัจจุบัน
แต่ในขณะเดียวกันบริษัทมีค่าใช้จ่ายในการรับประกันภัย รวมค่าใช้จ่ายในการดำเนินงานลดลง
21.45 ล้านบาท คิดเป็น 0.76% ทำให้บริษัทมีกำไรสุทธิหลังหักภาษีเพิ่มขึ้นมากกว่าปีที่ผ่านมา

รายได้จากการรับประกันภัยและค่าใช้จ่ายจากการรับประกันภัย

บริษัทมีรายได้จากการรับประกันภัย 2,737.29 ล้านบาท เพิ่มขึ้น 1.18% เมื่อเปรียบเทียบกับปี
2559 มีค่าใช้จ่ายในการรับประกันภัยรวมค่าใช้จ่ายดำเนินงาน 2,800.30 ล้านบาท ลดลง 0.76%
เมื่อเทียบกับปี 2559 มีผลจากการขาดทุนจากการรับประกันภัย 63.01 ล้านบาท ลดลง 45.86%
เมื่อเทียบกับปี 2559
ซึ่งเป็นไปตามสภาวะเศรษฐกิจไทยที่มีการเจริญเติบโตอัตราต่ำตามเศรษฐกิจโลก
อันเป็นผลทำให้กำลังซื้อในประเทศลดลง ซึ่งมีผลกระทบต่อธุรกิจประกันวินาศภัยโดยภาพรวม
จากสภาวะดังกล่าวทางบริษัทจึงใช้นวัตกรรมใหม่ๆ
มาเป็นแรงกระตุ้นให้สามารถทำรายได้จากการรับประกันภัยเพิ่มขึ้น
และในขณะเดียวกันก็สามารถลดค่าใช้จ่ายลง ทำให้บริษัทมีผลขาดทุนจากการรับประกันภัยลดลง

สำหรับงบการเงินรวมนั้น ในปี 2560 บริษัทและบริษัทย่อยมีรายได้จากการรับประกันภัย 2,737.64
ล้านบาท มีค่าใช้จ่ายในการรับประกันภัยรวมค่าใช้จ่ายดำเนินงาน 2,804.89 ล้านบาท
ส่งผลให้มีผลขาดทุนจากการรับประกันภัย 67.25 ล้านบาท

รายได้จากการลงทุน

บริษัทมีรายได้จากการลงทุนซึ่งถือเป็นรายได้หลักอีกทางหนึ่งนอกจากรายได้จากการรับประกันภัย
โดยมีสัดส่วน

การลงทุนเป็นไปตามประกาศการลงทุนประกอบธุรกิจอื่นของคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งยอดเงินลงทุน ณ วันสิ้นปี 2560 ที่แสดงในงบแสดงฐานะการเงิน
บันทึกตามราคาตลาดมีจำนวนทั้งสิ้น 2,990.42 ล้านบาท เพิ่มขึ้น 281.27 ล้านบาท จากปี 2559
ในปี 2560 บริษัทฯ มีรายได้และกำไรจากเงินลงทุนซึ่งเกิดจากการลงทุนลดลงจำนวน 30.62
ล้านบาท คิดเป็น 25.26% จากปี 2559
อันเนื่องมาจากสภาวะตลาดหลักทรัพย์ประเทศไทยในปีปัจจุบัน

สำหรับงบการเงินรวม ในปี 2560 บริษัทและบริษัทย่อยมีเงินลงทุน ที่บันทึกตามราคาตลาด
มีจำนวนทั้งสิ้น 3,040.24 ล้านบาท

สินทรัพย์ลงทุน ณ วันที่ 31 ธันวาคม 2560

[]

สถานะทางการเงิน

บริษัทมีสินทรัพย์รวม 5,208.20 ล้านบาท เพิ่มขึ้น 7.30% จากปี 2559
มีเงินสดและรายการเทียบเท่าเงินสด 237.38 ล้านบาท คิดเป็น 4.56%
มีสินทรัพย์ลงทุนซึ่งประกอบด้วย เงินฝากธนาคาร ตราสารหนี้ ตราสารทุน พันธบัตร
เงินลงทุนในบริษัทย่อย และเงินลงทุนอื่น จำนวน 3,057.62 ล้านบาท คิดเป็น 58.71%
สินทรัพย์จากการประกันภัยต่อ และเบี้ยประกันภัยค้างรับจำนวน 1,012.21 ล้านบาท คิดเป็น
19.44% ที่ดินอาคารและอุปกรณ์ และทรัพย์สินอื่นจำนวน 900.99 ล้านบาท คิดเป็น 17.30%

ด้านหนี้สิน บริษัทมีหนี้สินรวม 4,037.24 ล้านบาท เพิ่มขึ้น 7.69% จากปี 2559
รายการที่สำคัญเป็นหนี้สินจากสัญญาประกันภัย จำนวน 2,824.32 ล้านบาท เพิ่มขึ้น 9.63% จากปี
2559 นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน 1,212.92 ล้านบาท
เพิ่มขึ้น 3.41% เมื่อเทียบกับปี 2559

บริษัทมีส่วนของผู้ถือหุ้นจำนวน 1,170.96 ล้านบาท เพิ่มขึ้น 6.01% จากปี 2559
บริษัทมีกำไรจากการดำเนินงาน 34.25 ล้านบาท
และมีกำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น 47.28 ล้านบาท

สำหรับงบการเงินรวม ในปี 2560 บริษัทและบริษัทย่อย มีสินทรัพย์รวม 5,221.66 ล้านบาท
มีเงินสดและรายการเทียบเท่าเงินสด 240.64 ล้านบาท คิดเป็น 4.61%
มีสินทรัพย์ลงทุนซึ่งประกอบด้วย เงินฝากธนาคาร ตราสารหนี้ ตราสารทุน พันธบัตร
เงินลงทุนในบริษัทย่อย และเงินลงทุนอื่น จำนวน 3,040.24 ล้านบาท คิดเป็น 58.22%
สินทรัพย์จากการประกันภัยต่อ และเบี้ยประกันภัยค้างรับจำนวน 1,011.79 ล้านบาท คิดเป็น
19.38% ที่ดินอาคารและอุปกรณ์ และทรัพย์สินอื่นจำนวน 928.99 ล้านบาท คิดเป็น 17.79%

ด้านหนี้สิน บริษัทมีหนี้สินรวม 4,038.91 ล้านบาท รายการที่สำคัญเป็นหนี้สินจากสัญญาประกันภัย
จำนวน 2,825.44 ล้านบาท นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน
1,213.47 ล้านบาท

บริษัทมีส่วนของผู้ถือหุ้นจำนวน 1,182.75 ล้านบาท บริษัทมีกำไรจากการดำเนินงาน 32.12
ล้านบาท และมีผลต่างจากการแปลงมูลค่างบการเงิน
กำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น 41.04 ล้านบาท โดยมีส่วนของผู้มีส่วนได้เสียที่ไม่มีอำนาจควบคุมของบริษัทย่อย
18.08 ล้านบาท

ในปี 2560 บริษัทมีเบี้ยประกันภัยรับโดยตรง 3,545.01 ล้านบาท มีอัตราการเติบโตสูงถึงร้อยละ
9.78 ใกล้เคียงกับอัตราการเติบโตของธุรกิจประกันวินาศภัยโดยรวม
และบริษัทมีส่วนแบ่งตลาดเบี้ยประกันภัยรถยนต์ภาคสมัครใจในปี 2560 จัดอยู่ลำดับที่ 10

ตารางเปรียบเทียบเบี้ยประกันภัยของธุรกิจประกันวินาศภัยและประกันภัยไทยวิวัฒน์

[]

ภาวะเศรษฐกิจ

ภาวะตลาดหลักทรัพย์

เศรษฐกิจไทยปี 2560 เติบโตร้อยละ 3.9 ปรับตัวดีขึ้นจากปี 2559 ซึ่งขยายตัวร้อยละ 3.2
โดยปัจจัยหลักที่ขับเคลื่อนเศรษฐกิจมาจากภาคต่างประเทศ
การขยายตัวเร่งขึ้นของการส่งออกอัตราร้อยละ 9.9 ซึ่งสูงที่สุดในรอบ 6 ปี
ในทุกตลาดส่งออกสำคัญและกระจายไปเกือบทุกหมวดสินค้า
สอดคล้องกับการขยายตัวเร่งขึ้นของเศรษฐกิจประเทศคู่ค้าหลัก กลุ่มประเทศพัฒนาแล้ว
ค่าเงินบาทแข็งค่าร้อยละ 10 ในทิศทางเดียวกับภูมิภาค ยังไม่กระทบการส่งออก
ราคาน้ำมันดิบที่ปรับเพิ่มขึ้นจาก 41.4 เป็น 52.8 ดอลลาร์ต่อบาร์เรลในช่วง 1 ปี
หลังจากกลุ่มโอเปคและพันธมิตรนำโดยรัสเซียตกลงลดการผลิตลง
ส่งผลให้การส่งออกสินค้าที่ราคาเคลื่อนไหวตามน้ำมันดิบขยายตัว โดยเฉพาะผลิตภัณฑ์ปิโตรเลียม
ผลิตภัณฑ์ปิโตรเคมีและผลิตภัณฑ์ยาง ปริมาณการส่งออกสินค้าเกษตรสำคัญๆ
เพิ่มขึ้นเนื่องจากสภาพอากาศเอื้อต่อการเพาะปลูก ปริมาณน้ำฝนและน้ำชลประทานเพียงพอ
ขณะที่รายรับจากการท่องเที่ยวขยายตัวต่อเนื่อง จำนวนนักท่องเที่ยวต่างชาติสูงถึง 35.3 ล้านคน
เพิ่มขึ้นร้อยละ 8.7 จาก 32.5 ล้านคน ในปี 2559 เป็นขยายตัวในเกือบทุกกลุ่มสัญชาติ

แม้เศรษฐกิจในภาพรวมขยายตัวได้ดีต่อเนื่อง
แต่การส่งผ่านผลดีของการเติบโตทางเศรษฐกิจไปสู่การจ้างงานและรายได้ครัวเรือนยังไม่เข้มแข็ง
ราคาสินค้าเกษตรส่วนใหญ่ปรับลดลงซึ่งเป็นผลจากปริมาณผลผลิตที่เพิ่มขึ้น
ภาระหนี้ครัวเรือนที่อยู่ในระดับสูงทำให้แรงกดดันต่ออัตราเงินเฟ้อจากอุปสงค์ภายในประเทศค่อนข้างต่ำ
สภาวะการเงินโดยรวมยังคงอยู่ในระดับที่ผ่อนคลายและเอื้อต่อการขยายตัวของเศรษฐกิจ
สะท้อนจากต้นทุนการระดมทุนในตลาดสินเชื่อและตลาดตราสารหนี้ของภาคธุรกิจที่ยังอยู่ในระดับต่ำ
เสถียรภาพระบบการเงินอยู่ในเกณฑ์ดี
การขยายตัวของการบริโภคภาคเอกชนมีปัจจัยสนับสนุนจากการปรับตัวดีขึ้นของฐานรายได้ในระบบเศรษฐกิจ
รวมทั้งอัตราเงินเฟ้อและอัตราดอกเบี้ยที่ยังอยู่ในระดับต่า

การลงทุนภาคเอกชนเริ่มมีสัญญาณฟื้นตัวในระดับต่ำ ในปี 2560
นักลงทุนให้ความสนใจยื่นขอรับการส่งเสริมการลงทุนในพื้นที่นิคมอุตสาหกรรมมาบตาพุด
ในอุตสาหกรรมเป้าหมาย 250,000 ล้านบาท โดยเฉพาะในกลุ่มยานยนต์ไฟฟ้า ขนส่ง โลจิสติกส์
นักลงทุนยังรอความชัดเจนร่างพ.ร.บ.การพัฒนาพื้นที่เศรษฐกิจภาคตะวันออก
ซึ่งอยู่ระหว่างการพิจารณาวาระ 2 และ 3 ของสมาชิกนิติบัญญัติแห่งชาติ (สนช.)

การใช้จ่ายอุปโภคและการลงทุนภาครัฐยังขยายตัว
แม้การลงทุนบางโครงการจะล่าช้าจากข้อจำกัดด้านประสิทธิภาพการเบิกจ่ายและฝนที่ตกหนักกระทบกับการก่อสร้าง
สำหรับรัฐวิสาหกิจส่วนใหญ่ลงทุนได้ตามแผน แต่มีบางโครงการที่เลื่อนการลงทุนออกไป

โครงการบัตรสวัสดิการแห่งรัฐ ที่เปิดให้ประชาชนผู้มีรายได้น้อยปีละ 30,000 – 100,000 บาท
ที่มีกระทรวงการคลัง โดยกรมบัญชีกลาง ธนาคารรัฐ กระทรวงพาณิชย์ และจังหวัดต่างๆ
ร่วมมือกันในการให้ความช่วยเหลือเบื้องต้นแก่ประชาชนในการลดค่าใช้จ่ายภาคครัวเรือน
มีประชาชนที่ผ่านการตรวจสอบคุณสมบัติ 11.4 ล้านคน

ปริมาณการจำหน่ายรถยนต์ใหม่โดยรวมเพิ่มขึ้นร้อยละ 13.3 จาก 0.76 ล้านคันในปี 2559 เป็น
0.87 ล้านคันในปี 2560 ส่งผลให้ตลาดรถยนต์ไทยเติบโตครั้งแรกในรอบ 4 ปี
จากความเชื่อมั่นของผู้บริโภคมีการปรับตัวดีขึ้น กำลังซื้อที่ฟื้น
ค่ายรถปรับโฉมและเปิดตัวรถยนต์หลากหลายรุ่น พร้อมกิจกรรมส่งเสริมการขายอย่างต่อเนื่อง
เพื่อกระตุ้นตลาด ขณะที่ตลาดรถจักรยานยนต์ขยายตัวต่อเนื่องมียอดจำหน่าย 1.81 ล้านคัน
เพิ่มขึ้นร้อยละ 4.2

คณะกรรมการนโยบายการเงิน (FOMC) ของธนาคารกลางสหรัฐฯ ปรับเพิ่มอัตราดอกเบี้ยนโยบาย
เพื่อให้นโยบายการเงินกลับสู่ภาวะปกติ (Monetary Policy Normalization)
โดยขึ้นอัตราดอกเบี้ยนโยบาย 3 ครั้งในปี 2560 สู่ระดับ 1.25% – 1.50% ตามที่คาด
เนื่องจากตลาดแรง งานแข็งแกร่ง อัตราการว่างงานต่ำกว่าร้อยละ 4.5
แสดงความเชื่อมั่นถึงการขยายตัวของเศรษฐกิจ คณะกรรมการนโยบายการเงิน (กนง.)
ยังคงอัตราดอกเบี้ยนโยบายที่ร้อยละ 1.50 ต่อปี
เพื่อสนับสนุนให้เศรษฐกิจขยายตัวอย่างได้อย่างเข้มแข็งและดูแลเสถียรภาพทางด้านราคา
ซึ่งสอดคล้องกับทิศทางการดำเนินนโยบายการเงินของประเทศอื่นๆ เช่น สหภาพยุโรป และญี่ปุ่น
ยังดำเนินนโยบายการเงินแบบผ่อนคลาย
ธนาคารกลางยุโรปประกาศขยายระยะเวลาในการเข้าซื้อพันธบัตรตามมาตรการ QE
ซึ่งเดิมกำหนดสิ้นสุดธ.ค. 2560 เป็นไตรมาสที่ 4 ปี 2561 เพื่อดูแลการฟื้นตัวทางเศรษฐกิจ
ประสิทธิผลของการผ่อนคลายนโยบายการเงินของไทยต่อเศรษฐกิจจริงอาจมีจำกัด
ส่วนหนึ่งเพราะธนาคารพาณิชย์ระมัดระวังการปล่อยสินเชื่อจากความกังวลต่อคุณภาพสินเชื่อที่ด้อยลง
เนื่องจากภาระหนี้ครัวเรือนที่มีอยู่ในระดับสูง ขณะที่สภาพคล่องธนาคารพาณิชย์ยังมีอีกมาก

สำหรับเสถียรภาพด้านราคา อัตราเงินเฟ้อทั่วไปเฉลี่ยที่ร้อยละ 0.6 ปรับขึ้นจากร้อยละ 0.2 ในปี
2559 ตามราคาน้ำมันในประเทศที่ปรับขึ้น ขณะที่เสถียรภาพภายนอก
ดุลบัญชีเดินสะพัดของไทยเกินดุลอย่างต่อเนื่อง
เงินสำรองระหว่างประเทศอยู่ในระดับสูงกว่าหนี้ต่างประเทศระยะสั้นประมาณ 3.5 เท่า
อัตราแลกเปลี่ยนยังเอื้อต่อการส่งออก

ภาวะตลาดหลักทรัพย์

ในปี 2560 เป็นปีที่ดีเป็นพิเศษสำหรับการลงทุน
ตลาดหุ้นต่างประเทศทั้งประเทศพัฒนาแล้วและประเทศตลาดเกิดใหม่ปรับขึ้นแรง
เนื่องจากเศรษฐกิจที่ฟื้นตัวขึ้นพร้อมกันทั่วโลก สภาพคล่องที่มีอยู่เป็นจำนวนมาก อัตราดอกเบี้ยที่ต่ำ
อัตราเงินเฟ้อที่ยังคงอยู่ในระดับต่ำ การออกกฎหมายปฏิรูปภาษีของสหรัฐฯ ที่ช่วยสนับสนุน
Sentiment
การลงทุนของตลาดหุ้นทั่วโลกในช่วงสิ้นปีรัฐบาลได้ออกมาตรการกระตุ้นเศรษฐกิจและผลักดันโครงการลงทุนพื้นฐานออกมาอย่างต่อเนื่อง
ไม่ว่าจะเป็นมาตรการลดหย่อนภาษีสำหรับการท่องเที่ยวในหัวเมืองรอง 55 จังหวัด
การออกมาตรการช่วยเหลือคนที่มีกำลังซื้อต่ำ ซึ่งรวมถึงกำลังพิจารณาบัตรสวัสดิการแห่งรัฐเฟส 2
สำหรับผู้มีรายได้ต่ำกว่า 30,000 บาท/ปี การลงนามสัญญาจ้างการก่อสร้างโครงการรถไฟทางคู่ 5
เส้นทาง การอนุมัติการก่อสร้างรถไฟความเร็วสูงไทยจีนระยะแรก จากกลางดงถึงปางอโศก
เป็นต้น ดัชนีตลาดหลักทรัพย์ไทย (SET Index) ปรับเพิ่มขึ้นร้อยละ 13.70 จากสิ้นปี 2559
ปิดที่ระดับ 1,753.71 จุด
จากทั้งกำไรของบริษัทจดทะเบียนที่ดีขึ้นและความคาดหวังต่อเศรษฐกิจในอนาคต
ถือเป็นตลาดหุ้นที่ให้ผลตอบแทนดีในระดับต้นๆ ของโลก อัตราส่วนราคาต่อกำไรสุทธิ (Forward
P/E) อยู่ที่ 17.46 เท่า อัตราเงินปันผลตอบแทนร้อยละ 2.80 นักลงทุนต่างประเทศขายสุทธิ
26,000 ล้านบาท

แนวโน้ม

ธนาคารโลกคาดการณ์ว่าเศรษฐกิจโลกจะขยายตัวร้อยละ 3.1
มีแนวโน้มเติบโตต่อเนื่องเป็นวงกว้างหลายภูมิภาค
โดยเศรษฐกิจกลุ่มประเทศพัฒนาแล้วมีแนวโน้มขยายตัวดีขึ้นตามการบริโภคและตลาดแรงงานที่เข้มแข็งขึ้นเป็นสำคัญ
รวมทั้งการผ่านกฎหมายปฏิรูประบบภาษีของสหรัฐฯ ในปลายเดือนธันวาคม 2560
จะมีส่วนช่วยกระตุ้นเศรษฐกิจสหรัฐฯ ได้ในระยะต่อไป
การปรับตัวดีขึ้นของราคาสินค้าและฐานะทางการคลังโดยเฉพาะเศรษฐกิจอินเดีย รัสเซีย บราซิล
และตะวันออกกลางที่มีแนวโน้มขยายตัวเร่งขึ้นจากปีก่อนหน้า
รวมทั้งการขยายตัวของเศรษฐกิจกลุ่มประเทศยูโรโซน ญี่ปุ่น และจีน
แม้จะมีแนวโน้มชะลอตัวลงอย่างช้าๆ
ส่งผลให้เศรษฐกิจและปริมาณการค้าโลกในภาพรวมยังขยายตัวในระดับใกล้เคียงกับปีที่ผ่านมา

อย่างไรก็ตามเศรษฐกิจโลกอาจเผชิญความเสี่ยงจากการใช้นโยบายการค้าแบบ
“อเมริกาต้องมาก่อน” ของประธานาธิบดีโดนัลด์ ทรัมป์
และสถานการณ์ตรึงเครียดทางการเมืองทั้งในคาบสมุทรเกาหลีและตะวันออกกลาง
นอกจากนี้หากสหราชอาณาจักรประสบความล้มเหลวในการบรรลุข้อตกลงแยกตัวออกจากสหภาพยุโรป
(เบร็กซิท) ด้วยกระบวนการที่ราบรื่นแล้ว
อาจสร้างความเสี่ยงที่ร้ายแรงต่อเศรษฐกิจยุโรปที่กำลังฟื้นตัวในปี 2561
การเจรจาเบร็กซิทที่ยืดเยื้อ ไม่มีแผน
การเบร็กซิทที่ชัดเเจนจะเป็นปัจจัยลบต่อการตัดสินใจลงทุนทั่วภูมิภาคยุโรป
โดยที่ผ่านมานั้นกระบวนการเบร็กซิทได้ส่งผลทำให้เศรษฐกิจของอังกฤษชะลอตัวแล้ว

การขยายตัวอย่างต่อเนื่องของเศรษฐกิจประเทศสำคัญ ๆ
และการฟื้นตัวที่กระจายตัวมากขึ้นของเศรษฐกิจโลกมีแนวโน้มที่จะทำให้ราคาสินค้าขั้นปฐมและอัตราเงินเฟ้อในประเทศสำคัญ
ๆ ปรับตัวเพิ่มขึ้นอย่างช้าๆ ราคาน้ำมันดิบในตลาดโลกมีแนวโน้มปรับสูงขึ้นหลังกลุ่มประเทศ OPEC
และ Non-OPEC บรรลุการต่ออายุข้อตกลงลดการผลิตน้ำมันดิบไปจนถึงสิ้นปี 2561
ซึ่งจะส่งผลให้ประเทศเศรษฐกิจหลักปรับทิศทางนโยบายการเงินเข้าสู่ภาวะปกติมากขึ้น
ธนาคารกลางสหรัฐฯ มีแนวโน้มที่จะปรับขึ้นอัตราดอกเบี้ยนโยบายอีก 3 ครั้งในปี 2561 สู่ระดับ
2.0% - 2.25% ควบคู่ไปกับการดำเนินการตามมาตรการปรับลดขนาดงบดุล
ธนาคารกลางยุโรปยังมีแนวโน้มที่จะคงอัตราดอกเบี้ยนโยบายไว้อย่างต่อเนื่องอย่างน้อยในช่วง 3
ไตรมาสแรก ควบคู่ไปกับการดำเนินการตามแผนการลดขนาดการเข้าซื้อสินทรัพย์
ส่วนประเทศกำลังพัฒนาอื่น ๆ
เริ่มมีสัญญาณปรับเปลี่ยนทิศทางนโยบายการเงินตามอัตราเงินเฟ้อและการเพิ่มขึ้นของอัตราดอกเบี้ยในประเทศสหรัฐฯ
แม้ว่าธนาคารกลางญี่ปุ่นยังมีแนวโน้มที่จะคงอัตราดอกเบี้ยนโยบายและรักษาการเข้าซื้อสินทรัพย์ไว้ในระดับเดียวกับปีที่ผ่านมาอย่างต่อเนื่องก็ตาม

ธนาคารแห่งประเทศไทยคาดการณ์ว่าเศรษฐกิจไทยจะเติบโตร้อยละ 3.9 ในปี 2561
โดยแรงขับเคลื่อนเศรษฐกิจไทยจะมาจากภาคการส่งออก ท่องเที่ยว
ซึ่งได้รับผลดีจากการขยายตัวของเศรษฐกิจโลก การส่งออกสินค้าของไทยปี 2561
มีแนวโน้มขยายตัวชะลอลง จากทั้งด้านปริมาณและราคาที่เร่งขยายตัวไปมากในช่วงก่อนหน้า
การบริโภคภาคเอกชนขยายตัว อย่างค่อยเป็นค่อยไป โดยมีหลายปัจจัยสนับสนุน ได้แก่
รายได้เกษตรกรที่ยังขยายตัวสูงกว่าปีก่อนจากผลผลิตที่เพิ่มขึ้น
รายได้แรงงานในภาคการผลิตเพื่อการส่งออกและภาคการท่องเที่ยวที่ปรับดีขึ้นโดยเฉพาะกลุ่มรายได้สูง
ภาระหนี้จากมาตรการรถยนต์คันแรกที่ทยอยหมดลง รัฐบาลเตรียมจัดทำงบประมาณรายจ่ายเพิ่มเติม
150,000 ล้านบาท (งบกลางปี 2561) เพื่อเสริมสร้างความเข้มแข็งเศรษฐกิจฐานรากหรือ
Local Economy และการปฏิรูปภาคเกษตรให้มีความเข้มแข็ง เช่น
มาตรการช่วยเหลือคนจนแบบรายบุคคลเฟส 2 การส่งเสริมการประกันภัยพืชผล การพัฒนาตำบล
กองทุนหมู่บ้าน การเพิ่มโครงสร้างพื้นฐานทางการเกษตร เช่น ไซโล ลานตาก ยุ้งฉางในชุมชน
การลดพื้นที่ปลูกยาง ในปี 2561 กรอบวงเงินลงทุนรวมของรัฐบาลกลางเพิ่มขึ้นจากปีก่อน
โดยจัดสรรให้หน่วยงานที่มีประสิทธิภาพการเบิกจ่ายดี
ประกอบกับมีการลงทุนของรัฐวิสาหกิจหลายโครงการเลื่อนมาจากปี 2560 อย่างไรก็ตาม
ยังมีความเสี่ยงจากพ.ร.บ.การจัดซื้อจัดจ้างและบริหารพัสดุภาครัฐ พ.ศ. 2560
ซึ่งอาจทำให้การเบิกจ่ายของบางหน่วยงานที่ไม่เคยใช้ระบบใหม่ เช่น
องค์กรปกครองส่วนท้องถิ่นล่าช้าออกไปบ้างในระยะแรก รัฐบาลมีนโยบายขับเคลื่อน 5
โครงการสำคัญตามแผนพัฒนาโครงการระเบียงเศรษฐกิจพิเศษตะวันออกหรืออีอีซี
ในรูปแบบการร่วมลงทุนระหว่างภาครัฐและเอกชน (Public Private Partnership : PPP)
ช่วยเพิ่มความเชื่อมั่นให้กับนักลงทุนทั้งไทยและต่างชาติ รวมเงินลงทุนกว่า 600,000 ล้านบาท
โดยกำหนดว่าขอบเขตงาน (TOR) ทั้งหมด จะแล้วเสร็จภายในไตรมาส 3 ปี 2561
ซึ่งประกอบด้วย 1. สนามบินอู่ตะเภาและเมืองการบินภาคตะวันออก 2.
ศูนย์ซ่อมบำรุงอากาศยานอู่ตะเภา 3. รถไฟฟ้าความเร็วสูงเชื่อม 3 สนามบิน 4.
ท่าเรือแหลมฉบังระยะที่ 3 5. ท่าเรืออุตสาหกรรมมาบตาพุดระยะที่ 3

ธนาคารพัฒนาวิสาหกิจขนาดกลางและขนาดย่อมแห่งประเทศไทย
เตรียมออกมาตรการแพ็คเกจสินเชื่อวงเงินรวม 70,000 ล้านบาท ช่วยให้ผู้ประกอบการ SMEs
รายย่อยในธุรกิจ ประสบปัญหาด้านการเงินเข้าถึงแหล่งเงินทุนยาก
สามารถยื่นกู้ได้โดยไม่ต้องมีหลักทรัพย์ค้ำประกัน

อัตราเงินเฟ้อมีแนวโน้มเพิ่มขึ้นอย่างช้าๆ จากปัจจัยราคาน้ำมัน
แต่สภาพอากาศที่เอื้ออำนวยให้ผลผลิตออกสู่ตลาดมาก
ราคาอาหารสดที่ยังมีแนวโน้มอยู่ในระดับต่ำและปัจจัยเชิงโครงสร้างที่เปลี่ยนแปลงตามความก้าวหน้าทางเทคโนโลยีและการแข่งขันด้านราคาที่สูงขึ้น
ประมาณการอัตราเงินเฟ้อทั่วไปปี 2561 ที่ร้อยละ 1.1 อัตราการว่างงานยังคงอยู่ในระดับต่ำ

ธุรกิจประกันวินาศภัยในปี 2561 คาดว่าเบี้ยประกันภัยมีอัตราการขยายตัวร้อยละ 3
โครงการประกันภัยข้าวนาปีได้รับความไว้วางใจจากเกษตรกรกว่า 1.5 ล้านครัวเรือน
มีพื้นที่รับประกันภัยกว่า 26 ล้านไร่ ในการนำระบบประกันภัยเข้ามาบริหารความเสี่ยงภัยธรรมชาติ
สำหรับประกันภัยรถยนต์ ตลาดรถยนต์ใหม่ขยายตัวต่อเนื่อง
เป็นผลจากรถยนต์นั่งขนาดเล็กเครื่องยนต์ไม่เกิน 1,500 ซีซี จำนวน 1.1
ล้านคันที่ซื้อในช่วงโครงการรถยนต์คันแรกครบ 5 ปี จะพ้นกำหนดห้ามซื้อขายตั้งแต่กลางปี 2560
เป็นต้นไป ซึ่งมีผลให้ผู้บริโภคบางส่วนตัดสินใจเปลี่ยนรถใหม่
ภายใต้ภาวะเศรษฐกิจที่มีแนวโน้มขยายตัวได้ดีขึ้นกอปรกับอัตราดอกเบี้ยที่คาดว่าจะทรงตัวในระดับต่ำ
บริษัท โตโยต้า มอเตอร์ ประเทศไทย จำกัด คาดการณ์ตลาดรถยนต์ปี 2561
เติบโตต่อเนื่องว่าจะมีปริมาณการขายรวม 9 แสนคัน เพิ่มขึ้นจากปีก่อนร้อยละ 3.4
ความเชื่อมั่นผู้บริโภคที่มีส่วนในการกระตุ้นตลาดให้เติบโต
รวมถึงการที่ค่ายรถแต่ละค่ายต่างเริ่มทยอยเปิดตัวรถยนต์รุ่นใหม่สู่ตลาด
จะช่วยกระตุ้นตลาดรถยนต์ในประเทศได้ส่วนหนึ่ง
ตลาดรถเก๋งจะขยายตัวมากกว่ารถเพื่อการพาณิชย์ที่ได้รับแรงกดดันจากระดับราคาสินค้าเกษตรที่จะยังคงอยู่ในระดับต่ำ

สำหรับอัตราเบี้ยประกันความเสี่ยงภัยทรัพย์สินมีแนวโน้มลดลงจากปีที่ผ่านมา
เนื่องจากบริษัทรับประกันภัยต่อปรับลดอัตราเบี้ยประกันภัยต่อความเสี่ยงภัยธรรมชาติลง
โดยไม่มีเหตุการณ์ภัยธรรมชาติร้ายแรง